Gilles Deleuze
Store norske leksikon,Språk og litteratur,Litteraturvitenskap,Litteraturforskere og kritikere
Gilles Deleuze var en fransk filosof og forfatter. Som filosofihistoriker gav han uortodokse og originale tolkninger av tenkere som Platon, Baruch Spinoza, Immanuel Kant, David Hume, Friedrich Nietzsche og Henri Bergson. Han er særlig kjent for L'anti-Œdipe (1972, norsk oversettelse Anti-Ødipus: kapitalisme og schizofreni, 2002), med fortsettelsen Mille plateaux (1980), som er et oppgjør med freudiansk psykoanalyse. Bøkene ble skrevet sammen med psykiateren Félix Guattari og regnes som et hovedverk innen den kritiske psykiatrien i Frankrike.
Deleuze skrev også betydningsfulle litteraturkritiske arbeider, blant annet om Marcel Proust og Franz Kafka. Her forkaster han de hermeneutiske lesemåtene som søker å «fortolke» teksten for å finne «skjulte» og «underliggende» meninger. Han utgav også arbeider om film og malerkunst.Deleuze regnes som en av de viktigste representantene for fransk tenkning etter strukturalismen. Han begikk selvmord ved å hoppe ut av et vindu.På norsk foreligger Kafka – for en mindre litteratur (1994, sammen med Félix Guattari). Les mer i Store norske leksikon poststrukturalisme filosofiens historie Litteratur Bogue, Ronald: Deleuze and Guattari, 1989, isbn 0-415-02443-9, Finn boken  Boundas, Constantin V. & Dorothea Olkowski, red.: Gilles Deleuze and the theater of philosophy, 1994, isbn 0-415-90505-2, Finn boken  Genosko, Gary, red.: Deleuze and Guattari: critical assessments of leading philosophers, 2001, 3 b., isbn 0-415-18669-2, Finn boken  Khalfa, Jean, red.: Introduction to the philosophy of Gilles Deleuze, [2002?], isbn 0-8264-5996-x, Finn boken  Patton, Paul, red.: Deleuze: a critical reader, 1996, isbn 1-55786-565-5, Finn boken  Sloth Carlsen, Mischa m.fl., red.: Flugtlinier: om Deleuzes filosofi, 2001, isbn 87-7289-657-4, Finn boken   Agora, årgang 18, nr. 2/3, 2000